CELEX: 32015D1872
Language: da
Date: 2015-10-06 00:00:00
Title: Europa-Parlamentets og Rådets afgørelse (EU) 2015/1872 af 6. oktober 2015 om anvendelse af Den Europæiske Unions Solidaritetsfond

20.10.2015   
            
            
               DA
            
            
               Den Europæiske Unions Tidende
            
            
               L 275/30
            
         EUROPA-PARLAMENTETS OG RÅDETS AFGØRELSE (EU) 2015/1872
   af 6. oktober 2015
   om anvendelse af Den Europæiske Unions Solidaritetsfond
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (1), særlig artikel 4, stk. 3,
   under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (2), særlig punkt 11,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den Europæiske Unions Solidaritetsfond (»fonden«) har til formål at gøre det muligt for EU at reagere hurtigt, effektivt og smidigt i nødsituationer og udvise solidaritet med befolkningerne i katastroferamte regioner.
            
         
               (2)
            
            
               Fonden må ikke overstige et årligt beløb på 500 mio. EUR (i 2011-priser), jf. artikel 10 i Rådets forordning (EU, Euratom) nr. 1311/2013 (3).
            
         
               (3)
            
            
               Bulgarien har indgivet en anmodning om støtte fra fonden i forbindelse med strengt vintervejr.
            
         
               (4)
            
            
               Grækenland har indgivet to anmodninger om støtte fra fonden i forbindelse med oversvømmelser.
            
         
               (5)
            
            
               Kommissionen har vurderet, at anmodningerne opfylder betingelserne for tildeling af støtte fra Solidaritetsfonden som fastsat i forordning (EF) nr. 2012/2002.
            
         
               (6)
            
            
               Fonden bør derfor anvendes til at yde et finansielt bidrag på 16 274 765 EUR og imødekomme ansøgningerne fra Bulgarien og Grækenland.
            
         
               (7)
            
            
               Der er mulighed for omfordeling af bevillinger i overensstemmelse med punkt 11, andet punktum, i den interinstitutionelle aftale af 2. december 2013. Bevillingerne til forskud i regnskabsåret 2015 er blevet anvendt, i meget begrænset omfang, til de tre ansøgninger, der er omfattet af denne afgørelse, og i forbindelse med hvilke der skal betales et restbeløb på 14 647 288 EUR. Derfor vil det fulde beløb til anvendelsen blive finansieret gennem omfordeling af de disponible bevillinger til forskud på Den Europæiske Unions almindelige budget for regnskabsåret 2015, og der er ikke behov for supplerende bevillinger.
            
         
               (8)
            
            
               Med henblik på at minimere den tid, det tager at mobilisere fonden, bør denne afgørelse anvendes fra datoen for dens vedtagelse —
            
         VEDTAGET DENNE AFGØRELSE:
   Artikel 1
   Inden for rammerne af Den Europæiske Unions almindelige budget for regnskabsåret 2015 stiller Den Europæiske Unions Solidaritetsfond et beløb på 16 274 765 EUR til rådighed i forpligtelses- og betalingsbevillinger.
   Det fulde beløb til denne anvendelse finansieres ved bevillinger, der mobiliseres ved Europa-Parlamentets og Rådets afgørelse (EU) 2015/422 (4), med henblik på betaling af forskud på Unionens budget for regnskabsåret 2015, der er til rådighed på budgetpost 13 06 01. Det beløb, der er til rådighed på denne budgetpost til forskud, nedsættes i overensstemmelse hermed.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   Den anvendes fra den 6. oktober 2015.
   
      Udfærdiget i Strasbourg, den 6. oktober 2015.
      
         
            På Europa-Parlamentets vegne
         
         M. SCHULZ
         
            Formand
         
      
      
         
            På Rådets vegne
         
         N. SCHMIT
         
            Formand
         
      
   
   
      (1)  Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (EFT L 311 af 14.11.2002, s. 3).
   
      (2)  EUT C 373 af 20.12.2013, s. 1.
   
      (3)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
   
      (4)  Europa-Parlamentets og Rådets afgørelse (EU) 2015/422 af 17. december 2014 om anvendelse af Den Europæiske Unions Solidaritetsfond (EUT L 68 af 13.3.2015, s. 47).